stanford-oval/wikipedia huggingface dataset:
สมศักดิ์ รุจิรวัฒน์
ประวัติ > ประวัติการทำงาน

ตำแหน่งวิชาการ
พ.ศ. 2512-2519 - อาจารย์ประจำภาควิชาเคมี คณะวิทยาศาสตร์ มหาวิทยาลัยมหิดล
พ.ศ. 2513-2514 - Postdoctoral Fellow, Massachusetts Institute of Technology  ประเทศสหรัฐอเมริกา
พ.ศ. 2514-2515 - Research Associate, Boston University ประเทศสหรัฐอเมริกา ด้วยทุนของ National Cancer Institute
พ.ศ. 2519 - ผู้ช่วยศาสตราจารย์ ภาควิชาเคมี คณะวิทยาศาสตร์ มหาวิทยาลัยมหิดล
พ.ศ. 2522 - รองศาสตราจารย์ ภาควิชาเคมี  คณะวิทยาศาสตร์ มหาวิทยาลัยมหิดล
พ.ศ. 2524-2526 - Visiting Scientist, Neurochemistry and Addiction Research, Veterans Administration Medical Center, Houston, Texas
ตำแหน่งบริหาร
พ.ศ. 2529-2533 - หัวหน้าภาควิชาเคมี คณะวิทยาศาสตร์ มหาวิทยาลัยมหิดล
พ.ศ. 2533-2537 - ประธานคณะกรรมการบริหารหลักสูตรเคมีอินทรีย์ ภาควิชาเคมี คณะวิทยาศาสตร์ มหาวิทยาลัยมหิดล
พ.ศ. 2532-ปัจจุบัน - หัวหน้าโครงการวิจัยและพัฒนายาสังเคราะห์ สถาบันวิจัยและพัฒนาวิทยาศาสตร์และเทคโนโลยี มหาวิทยาลัยมหิดล
พ.ศ. 2533-ปัจจุบัน - หัวหน้าห้องปฏิบัติการเภสัชเคมี สถาบันวิจัยจุฬาภรณ์
พ.ศ. 2538-ปัจจุบัน - ผู้ช่วยประธานสถาบันวิจัยจุฬาภรณ์ ฝ่ายวิจัย
พ.ศ. 2549-2560 - รองอธิการบดี ฝ่ายวิชาการ สถาบันบัณฑิตศึกษาจุฬาภรณ์
พ.ศ. 2560 อธิการบดี สถาบันบัณฑิตศึกษาจุฬาภรณ์
เกียรติคุณและรางวัล

พ.ศ. 2540-2543 - เมธีวิจัยอาวุโส สกว. สาขาเคมี สำนักงานกองทุนสนับสนุนการวิจัย
พ.ศ. 2544-2547 - เมธีวิจัยอาวุโส สกว. สาขาเคมี สำนักงานกองทุนสนับสนุนการวิจัย
พ.ศ. 2547 - นักวิจัยดีเด่นแห่งชาติ สาขาวิทยาศาสตร์เคมีและเภสัช สำนักงานคณะกรรมการวิจัยแห่งชาติ
ผลงานวิจัย

ศาสตราจารย์ สมศักดิ์ รุจิรวัฒน์ หรือ ศ.ดร.สมศักดิ์ รุจิรวัฒน์ ทำงานวิจัยด้านการสังเคราะห์ การหาสูตรโครงสร้าง และฤทธิ์ทางยาของสารผลิตภัณฑ์ธรรมชาติที่ได้จากสมุนไพร และมีความสนใจในสารประกอบพวก Nitrogen Heterocycles โดยเฉพาะสารประเภทอัลคาลอยด์ เป็นพิเศษ นอกจากนั้นยังได้ร่วมวิจัยในหลายโครงการกับนักวิจัยในแขนงวิชาอื่น ๆ โดยทำหน้าที่แยกสาร หาสูตรโครงสร้าง หรือสังเคราะห์สาร ที่ใช้ประโยชน์ในโครงการต่าง ๆ เช่น ศึกษาสารประเภท cyanogenic glycosides จากต้นมันสำปะหลัง การศึกษาและสังเคราะห์สารประกอบ sulphonamides เพื่อใช้ทดสอบฤทธิ์ในการใช้เป็นยาหมันชาย และศึกษากลไกในการเป็นหมัน การหาสารที่เป็นยารักษาโรคมาเลเรีย ได้หาวิธีการใหม่และประสบความสำเร็จในการสังเคราะห์ mefloquine และอนุพันธ์ต่าง ๆ ผลจากงานวิจัยนี้ได้พบสารที่ฆ่าเชื้อมาเลเรียที่ดีมากตัวหนึ่ง และได้รับสิทธิบัตรภายใต้มหาวิทยาลัยมหิดล และสถาบันวิจัยจุฬาภรณ์ โครงการสังเคราะห์และฤทธิ์ทางยาของ praziquantel และอนุพันธ์จำนวนมาก โครงการวิจัยอนุพันธ์ colchicine จากต้นดองดึง ได้หาสูตรโครงสร้างอนุพันธ์ colchicine หลายตัว พร้อมทั้งปรับเปลี่ยนสูตรโครงสร้างโดยการสังเคราะห์เพื่อใช้ในการทดสอบมะเร็ง cell line ต่าง ๆ รวมถึง cell line ของมะเร็งท่อน้ำดี โครงการพัฒนาและการผลิตน้ำยาอิมมูโนเคมี เพื่อตรวจสอบหาสารแอมเฟตามีน (ยาม้าและยาอี) โดยสังเคราะห์อนุพันธ์ ของแอมเฟตามีนใหม่ ๆ เพื่อใช้ในการเตรียมน้ำยา เพื่อใช้ตรวจวินิจฉัยยาม้า และยาอี เป็นต้น
ศ.ดร.สมศักดิ์ รุจิรวัฒน์ มีผลงานวิจัยที่ตีพิมพ์ในวารสารวิชาการระดับนานาชาติจำนวน 95 เรื่อง เขียนบทความทางวิชาการในหนังสือตำราต่างประเทศจำนวน 4 เรื่อง และมีผลงานที่ได้รับการจดสิทธิบัตรและอนุสิทธิบัตรจำนวน 2 เรื่อง และบทความที่นำเสนอในที่ประชุมวิชาการทั้งในระดับชาติและระดับนานาชาติจำนวนกว่า 90 เรื่อง
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2548 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2537 –  เหรียญจักรพรรดิมาลา (ร.จ.พ.)
สำนักงานคณะกรรมการพัฒนาระบบราชการ

| --- | --- |
Office of the Public Sector Development Commission
เครื่องหมายราชการของสำนักงาน
ภาพรวมสำนักงาน
ก่อตั้ง: 3 ตุลาคม พ.ศ. 2545; 22 ปีก่อน (2545-10-03)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: 59/1 ถนนพิษณุโลก แขวงดุสิต เขตดุสิต กรุงเทพมหานคร  10300
บุคลากร: 418 คน (พ.ศ. 2565)
งบประมาณต่อปี: 370,724,000 บาท  (พ.ศ. 2568)
ฝ่ายบริหารสำนักงาน: อ้อนฟ้า เวชชาชีวะ, เลขาธิการ อารีย์พันธ์ เจริญสุข, รองเลขาธิการ วิริยา เนตรน้อย, รองเลขาธิการ ศิริเนตร กล้าหาญ, รองเลขาธิการ ว่าง, รองเลขาธิการ
ต้นสังกัดสำนักงาน: สำนักนายกรัฐมนตรี
เว็บไซต์: เว็บไซต์ของสำนักงานคณะกรรมการพัฒนาระบบราชการ
สำนักงานคณะกรรมการพัฒนาระบบราชการ หรือชื่อย่อ สำนักงาน ก.พ.ร. เป็นส่วนราชการไทยประเภทกรม สังกัดสำนักนายกรัฐมนตรี มีหน้าที่ริเริ่ม ผลักดัน และเสนอแนะนโยบายต่อคณะรัฐมนตรีในเรื่องที่เป็นประโยชน์ต่อการปฏิบัติราชการ และการพัฒนาระบบราชการ ผ่านกลไกต่าง ๆ (ก.พ.ร. อ.ก.พ.ร. คตป.) เพื่อให้เกิดการบริหารกิจการบ้านเมืองที่ดี (Good Governance) เพื่อประโยชน์สุขของประชาชน ตามมาตรา 3/1  ของพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 เป็นหน่วยงานทั้งของรัฐและรัฐวิสาหกิจ
ประวัติ

การปฏิรูประบบราชการเมื่อปี พ.ศ. 2545 ส่งผลให้มีการปรับเปลี่ยนกระบวนการบริหารงานและการปรับปรุงโครงสร้างส่วนราชการในทุกกระทรวง ทบวง กรม ครั้งใหญ่ ซึ่งเป็นผลมาจากพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 และ พระราชบัญญัติปรับปรุงกระทรวง ทบวง กรม พ.ศ. 2545 ที่มีผลบังคับใช้เมื่อวันที่ 3 ตุลาคม พ.ศ. 2545 โดยมาตรา 3/1 แห่งพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 ได้มุ่งเน้นให้การบริหารราชการแผ่นดินต้องเป็นไปเพื่อประโยชน์สุขของประชาชนและเกิดผลสัมฤทธิ์ต่อภารกิจของรัฐ และกำหนดให้มี คณะกรรมการพัฒนาระบบราชการ (ก.พ.ร.) เป็นกลไกขับเคลื่อนให้เกิดผลสัมฤทธิ์ดังกล่าว โดยมี สำนักงานคณะกรรมการพัฒนาระบบราชการ (สำนักงาน ก.พ.ร.) เป็นหน่วยงานหลักในการพัฒนาระบบราชการ ทำหน้าที่สนับสนุนการทำงานของคณะกรรมการพัฒนาระบบราชการ ในการเสนอแนะและให้คำปรึกษาแก่คณะรัฐมนตรีเกี่ยวกับการพัฒนาระบบราชการและงานของรัฐอย่างอื่น ซึ่งรวมถึงโครงสร้างระบบราชการ ระบบงบประมาณ ระบบบุคลากร มาตรฐานทางคุณธรรมและจริยธรรม ค่าตอบแทน และวิธีปฏิบัติราชการอื่น ให้เป็นไปตามเจตนารมณ์ของพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546
จึงนับได้ว่าสำนักงาน ก.พ.ร. ถือกำเนิดขึ้นเมื่อวันที่ 3 ตุลาคม 2545 โดยในครั้งนั้นได้กำหนดให้สำนักงาน ก.พ.ร. มีลักษณะเป็นส่วนราชการในสำนักนายกรัฐมนตรีที่ไม่มีฐานะเป็นกรม ขึ้นตรงต่อนายกรัฐมนตรี
ต่อมา พระราชบัญญัติระเบียบบริหารราชการแผ่นดิน (ฉบับที่ 7) พ.ศ. 2550 ซึ่งมีผลบังคับใช้เมื่อวันที่ 15 กันยายน 2550 ได้กำหนดให้สำนักงาน ก.พ.ร. เป็นส่วนราชการในสำนักนายกรัฐมนตรี ทำหน้าที่รับผิดชอบงานธุรการของ ก.พ.ร. และหน้าที่อื่นตามที่กฎหมายหรือ ก.พ.ร. กำหนด โดยมีเลขาธิการ ก.พ.ร. ซึ่งเป็นข้าราชการพลเรือนสามัญ เป็นผู้บังคับบัญชาข้าราชการและลูกจ้างของสำนักงาน ก.พ.ร. และรับผิดชอบการปฏิบัติราชการขึ้นตรงต่อนายกรัฐมนตรี ดังนั้น สำนักงาน ก.พ.ร. จึงถือเอาวันที่ 15 กันยายนของทุกปี เป็นวันคล้ายวันสถาปนาสำนักงาน ก.พ.ร.
คณะกรรมการ

คณะรัฐมนตรีไทย มีมติคณะรัฐมนตรีเมื่อวันที่ 29 กรกฎาคม พ.ศ. 2563 แต่งตั้ง คณะกรรมการพัฒนาระบบราชการดังรายนามต่อไปนี้
ด้านการเงินการคลัง รองศาสตรจารย์ ดร.วรากรณ์ สามโกเศศ
ด้านเศรษฐศาสตร์  นางสาวรื่นวดี สุวรรณมงคล
ด้านรัฐศาสตร์ นายนรชิต สิงหเสนี
ด้านรัฐศาสตร์ นายไมตรี อินทุสุต
ด้านนิติศาสตร์ ศาสตราจารย์พิเศษธงทอง จันทรางศุ
ด้านนิติศาสตร์ นายปกรณ์ นิลประพันธ์
ด้านบริหารรัฐกิจ ศาสตราจารย์พิเศษทศพร ศิริสัมพันธ์
ด้านบริหารธุรกิจ  นายประเสริฐ บุญสัมพันธ์
ด้านจิตวิทยาองค์การ นายปิยวัฒน์ ศิวรักษ์
ด้านสังคมวิทยา นายบัณฑูร เศรษฐศิโรตม์
รายนามเลขาธิการ

| รายนาม | วาระการดำรงตำแหน่ง |
| --- | --- |
1.ศ.พิเศษ ดร.ทศพร ศิริสัมพันธ์: 1 ตุลาคม พ.ศ. 2545 - 30 กันยายน พ.ศ. 2556 (ครั้งที่ 1)
1.ศ.พิเศษ ดร.ทศพร ศิริสัมพันธ์: 1 ตุลาคม พ.ศ. 2559 - 28 มิถุนายน พ.ศ. 2561 (ครั้งที่ 2)
2. ดร.อารีพงศ์ ภู่ชอุ่ม: 1 ตุลาคม พ.ศ. 2556 - 26 มิถุนายน พ.ศ. 2557
3. พงษ์อาจ ตรีกิจวัฒนากุล: 27 มิถุนายน พ.ศ. 2557 - 30 กันยายน พ.ศ. 2558
4. ชูเกียรติ รัตนชัยชาญ: 1 ตุลาคม พ.ศ. 2558  - 30 กันยายน พ.ศ. 2559
5. ปกรณ์ นิลประพันธ์: 29 มิถุนายน พ.ศ. 2561 - 30 มกราคม 2563

6. อ้อนฟ้า เวชชาชีวะ: 6 กุมภาพันธ์ พ.ศ. 2563  - ปัจจุบัน
ดูเพิ่ม

สถาบันส่งเสริมการบริหารกิจการบ้านเมืองที่ดี สังกัดสำนักงานคณะกรรมการพัฒนาระบบราชการ
แหล่งข้อมูลอื่น

สำนักงานคณะกรรมการพัฒนาระบบราชการ
| ด ค กหน่วยงานในสังกัดและหน่วยงานภายใต้การกำกับดูแลของสำนักนายกรัฐมนตรี |
| --- | --- | --- |
| ขึ้นตรงต่อปลัดสำนัก นายกรัฐมนตรี | สำนักงานปลัด • กรมประชาสัมพันธ์ • สำนักงานคณะกรรมการคุ้มครองผู้บริโภค |  |
| ขึ้นตรงต่อ นายกรัฐมนตรี | สำนักข่าวกรองแห่งชาติ • สำนักงบประมาณ • สำนักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง • สำนักงานคณะกรรมการกฤษฎีกา • สำนักงานคณะกรรมการข้าราชการพลเรือน • สำนักงานคณะกรรมการนโยบายที่ดินแห่งชาติ • สำนักงานคณะกรรมการพัฒนาระบบราชการ • สำนักงานคณะกรรมการส่งเสริมการลงทุน • สำนักงานทรัพยากรน้ำแห่งชาติ • สำนักงานสภาความมั่นคงแห่งชาติ • สำนักงานสภาพัฒนาการเศรษฐกิจและสังคมแห่งชาติ • สำนักเลขาธิการคณะรัฐมนตรี • สำนักเลขาธิการนายกรัฐมนตรี • กองอำนวยการรักษาความมั่นคงภายในราชอาณาจักร • ศูนย์อำนวยการรักษาผลประโยชน์ของชาติทางทะเล |  |
| องค์การมหาชน | สำนักงานคณะกรรมการสุขภาพแห่งชาติ • สถาบันคุณวุฒิวิชาชีพ (องค์การมหาชน) • สถาบันบริหารจัดการธนาคารที่ดิน (องค์การมหาชน)  • สำนักงานบริหารและพัฒนาองค์ความรู้ (องค์การมหาชน) • สำนักงานพัฒนารัฐบาลดิจิทัล (องค์การมหาชน) • สำนักงานส่งเสริมการจัดประชุมและนิทรรศการ (องค์การมหาชน) • สำนักงานส่งเสริมเศรษฐกิจสร้างสรรค์ (องค์การมหาชน) • สำนักงานพัฒนาพิงคนคร (องค์การมหาชน) • สำนักงานส่งเสริมวิสาหกิจขนาดกลางและขนาดย่อม • สำนักงานคณะกรรมการการรักษาความมั่นคงปลอดภัยไซเบอร์แห่งชาติ • สำนักงานสภานโยบายการอุดมศึกษา วิทยาศาสตร์ วิจัย และนวัตกรรมแห่งชาติ • สำนักงานกองทุนหมู่บ้านและชุมชนเมืองแห่งชาติ • สำนักงานส่งเสริมวิสาหกิจเพื่อสังคม • สำนักงานกองทุนสนับสนุนการสร้างเสริมสุขภาพ |  |
| รัฐวิสาหกิจ | บริษัท อสมท จำกัด (มหาชน) |  |
| หน่วยงานในกํากับ | ราชวิทยาลัยจุฬาภรณ์ |  |
หมวดหมู่ • ส่วนราชการหรือหน่วยงานในบังคับบัญชาของนายกรัฐมนตรี
อำเภอบ้านลาด

| อำเภอบ้านลาด |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Ban Lat
วัดลาดศรัทธาราม
คำขวัญ: ละมุดหวาน น้ำตาลเด็ด ชมพู่เพชร เลิศล้ำ สายน้ำศักดิ์สิทธิ์ ชีวิตนักปราชญ์
แผนที่จังหวัดเพชรบุรี เน้นอำเภอบ้านลาด
พิกัด: 13°2′58″N 99°55′8″E﻿ / ﻿13.04944°N 99.91889°E﻿ / 13.04944; 99.91889
ประเทศ:  ไทย
จังหวัด: เพชรบุรี
พื้นที่
 • ทั้งหมด: 298.138 ตร.กม. (115.112 ตร.ไมล์)
ประชากร (2564)
 • ทั้งหมด: 51,883 คน
 • ความหนาแน่น: 174.02 คน/ตร.กม. (450.7 คน/ตร.ไมล์)
รหัสไปรษณีย์ : 76150
รหัสภูมิศาสตร์: 7606
ที่ตั้งที่ว่าการ: ที่ว่าการอำเภอบ้านลาด ถนนสายสุทธิ หมู่ที่ 7 ตำบลบ้านลาด อำเภอบ้านลาด จังหวัดเพชรบุรี 76150
 ส่วนหนึ่งของสารานุกรมประเทศไทย
บ้านลาด เป็นอำเภอหนึ่งของจังหวัดเพชรบุรี  ในอดีตเป็นส่วนหนึ่งของอำเภอเมืองเพชรบุรี ภายหลังได้แยกท้องที่ตั่งเป็นอำเภอ ชื่อ อำเภอท่าช้าง ภายหลังเปลี่ยนชื่อเป็น อำเภอบ้านลาด
ประวัติ

24 กันยายน พ.ศ. 2459 ได้มีประกาศ ตั้งอำเภอท่าช้าง จังหวัดเพชรบุรี โดยแยกท้องที่อำเภอจังหวัดเพชรบุรี แบ่งเป็น 2 อำเภอ  โดยอำเภอที่ตั้งใหม่คือ อำเภอท่าช้าง อำเภอเดิมและเปลี่ยนชื่อจากอำเภอท่าช้าง เป็น อำเภอคลองกระแชง มีผลเมื่อ วันที่ 1 ตุลาคม พ.ศ. 2459 ต่อมาได้มีการเปลี่ยนนามเป็นอำเภอบ้านลาด ใน พ.ศ. 2482
ที่ตั้งและอาณาเขต

อำเภอบ้านลาดมีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอเขาย้อยและอำเภอเมืองเพชรบุรี
ทิศตะวันออก ติดต่อกับอำเภอเมืองเพชรบุรี
ทิศใต้ ติดต่อกับอำเภอท่ายาง
ทิศตะวันตก ติดต่อกับอำเภอแก่งกระจานและอำเภอหนองหญ้าปล้อง
การแบ่งเขตการปกครอง > การปกครองส่วนภูมิภาค

อำเภอบ้านลาดแบ่งเขตการปกครองย่อยออกเป็น 18 ตำบล 115 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | บ้านลาด | Ban Lat | 7 | 3,673 |
| 2. | บ้านหาด | Ban Hat | 4 | 3,584 |
| 3. | บ้านทาน | Ban Than | 6 | 2,480 |
| 4. | ตำหรุ | Tamru | 6 | 2,847 |
| 5. | สมอพลือ | Samo Phlue | 5 | 2,490 |
| 6. | ไร่มะขาม | Rai Makham | 4 | 2,865 |
| 7. | ท่าเสน | Tha Sen | 6 | 3,632 |
| 8. | หนองกระเจ็ด | Nong Krachet | 5 | 2,494 |
| 9. | หนองกะปุ | Nong Kapu | 9 | 4,191 |
| 10. | ลาดโพธิ์ | Lat Pho | 3 | 1,216 |
| 11. | สะพานไกร | Saphan Krai | 3 | 818 |
| 12. | ไร่โคก | Rai Khok | 4 | 3,476 |
| 13. | โรงเข้ | Rong Khe | 6 | 2,203 |
| 14. | ไร่สะท้อน | Rai Sathon | 8 | 5,005 |
| 15. | ห้วยข้อง | Huai Khong | 3 | 1,173 |
| 16. | ท่าช้าง | Tha Chang | 8 | 2,748 |
| 17. | ถ้ำรงค์ | Tham Rong | 6 | 3,382 |
| 18. | ห้วยลึก | Huai Luek | 6 | 3,568 |
การแบ่งเขตการปกครอง > การปกครองส่วนท้องถิ่น

ท้องที่อำเภอบ้านลาดประกอบด้วยองค์กรปกครองส่วนท้องถิ่น 15 แห่ง ได้แก่
เทศบาลตำบลบ้านลาด ครอบคลุมพื้นที่ตำบลบ้านลาดทั้งตำบล
องค์การบริหารส่วนตำบลบ้านหาด ครอบคลุมพื้นที่ตำบลบ้านหาดทั้งตำบล
องค์การบริหารส่วนตำบลบ้านทาน ครอบคลุมพื้นที่ตำบลบ้านทานทั้งตำบล
องค์การบริหารส่วนตำบลตำหรุ ครอบคลุมพื้นที่ตำบลตำหรุทั้งตำบล
องค์การบริหารส่วนตำบลสมอพลือ ครอบคลุมพื้นที่ตำบลสมอพลือทั้งตำบล
องค์การบริหารส่วนตำบลไร่มะขาม ครอบคลุมพื้นที่ตำบลไร่มะขามทั้งตำบล
องค์การบริหารส่วนตำบลท่าเสน ครอบคลุมพื้นที่ตำบลท่าเสนทั้งตำบล
องค์การบริหารส่วนตำบลหนองกระเจ็ด ครอบคลุมพื้นที่ตำบลหนองกระเจ็ดทั้งตำบล
องค์การบริหารส่วนตำบลหนองกะปุ ครอบคลุมพื้นที่ตำบลหนองกะปุและตำบลห้วยข้องทั้งตำบล
องค์การบริหารส่วนตำบลไร่โคก ครอบคลุมพื้นที่ตำบลไร่โคกทั้งตำบล
องค์การบริหารส่วนตำบลโรงเข้ ครอบคลุมพื้นที่ตำบลลาดโพธิ์ ตำบลสะพานไกร และตำบลโรงเข้ทั้งตำบล
องค์การบริหารส่วนตำบลไร่สะท้อน ครอบคลุมพื้นที่ตำบลไร่สะท้อนทั้งตำบล
องค์การบริหารส่วนตำบลท่าช้าง ครอบคลุมพื้นที่ตำบลท่าช้างทั้งตำบล
องค์การบริหารส่วนตำบลถ้ำรงค์ ครอบคลุมพื้นที่ตำบลถ้ำรงค์ทั้งตำบล
องค์การบริหารส่วนตำบลห้วยลึก ครอบคลุมพื้นที่ตำบลห้วยลึกทั้งตำบล
ตำบลบ้านลาด

| ตำบลบ้านลาด |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Ban Lat
วัดลาดศรัทธาราม
ประเทศ: ไทย
จังหวัด: เพชรบุรี
อำเภอ: บ้านลาด
พื้นที่[ต้องการอ้างอิง]
 • ทั้งหมด: 3.07 ตร.กม. (1.19 ตร.ไมล์)
ประชากร (31 ธันวาคม 2561)
 • ทั้งหมด: 3,704 คน
 • ความหนาแน่น: 1,206.51 คน/ตร.กม. (3,124.8 คน/ตร.ไมล์)
รหัสไปรษณีย์ : 76150
รหัสภูมิศาสตร์: 760601
 ส่วนหนึ่งของสารานุกรมประเทศไทย
| เทศบาลตำบลบ้านลาด |
| --- | --- |
เทศบาลตำบล
ทต.บ้านลาดที่ตั้งในจังหวัดเพชรบุรี
พิกัด: 13°2′58.6″N 99°55′7.7″E﻿ / ﻿13.049611°N 99.918806°E﻿ / 13.049611; 99.918806
ประเทศ:  ไทย
จังหวัด: เพชรบุรี
อำเภอ: บ้านลาด
พื้นที่
 • ทั้งหมด: 3.07 ตร.กม. (1.19 ตร.ไมล์)
ประชากร
 • ทั้งหมด: 3,704 คน
 • ความหนาแน่น: 1,206.51 คน/ตร.กม. (3,124.8 คน/ตร.ไมล์)
รหัส อปท.: 05760601
เว็บไซต์: www.banlat.go.th
 ส่วนหนึ่งของสารานุกรมประเทศไทย
บ้านลาด เป็นตำบลหนึ่งในอำเภอบ้านลาด จังหวัดเพชรบุรี องค์กรปกครองส่วนท้องถิ่นในพื้นที่ คือ เทศบาลตำบลบ้านลาด ซึ่งครอบคลุมพื้นที่ทั้งหมดของตำบล
ประวัติ

องค์กรปกครองส่วนท้องถิ่นในตำบลบ้านลาด เดิมกระทรวงมหาดไทยได้ประกาศจัดตั้งท้องที่แห่งนี้เป็น "สุขาภิบาลบ้านลาด" อำเภอบ้านลาด จังหวัดเพชรบุรี เมื่อ 28 ธันวาคม พ.ศ. 2499 และได้เปลี่ยนแปลงฐานะจากสุขาภิบาลเป็นเทศบาลตำบล ตามพระราชกฤษฎีกา เมื่อวันที่ 25 พฤษภาคม พ.ศ. 2542
อาณาเขต

ทิศเหนือ ติดกับตำบลบ้านหม้อ (อำเภอเมืองเพชรบุรี จังหวัดเพชรบุรี)
ทิศตะวันออก ติดกับตำบลท่าเสน และตำบลสมอพลือ (อำเภอบ้านลาด จังหวัดเพชรบุรี)
ทิศใต้ ติดกับตำบลตำหรุ (อำเภอบ้านลาด จังหวัดเพชรบุรี)
ทิศตะวันตก ติดกับตำบลท่าช้าง (อำเภอบ้านลาด จังหวัดเพชรบุรี)
ประชากร

ตำบลบ้านลาดมีประชากรทั้งหมด 2,982 คน เป็นชายทั้งหมด 1,385 คน เป็นหญิงทั้งหมด 1,597 คน
แหล่งข้อมูลอื่น

เว็บไซต์เทศบาลตำบลบ้านลาด
| ด ค กตำบลในจังหวัดเพชรบุรี |
| --- | --- | --- |
| อำเภอแก่งกระจาน |  แก่งกระจาน  ป่าเด็ง  พุสวรรค์  วังจันทร์  สองพี่น้อง  ห้วยแม่เพรียง  |  |
| อำเภอเขาย้อย |  เขาย้อย  ทับคาง  บางเค็ม  สระพัง  หนองชุมพล  หนองชุมพลเหนือ  หนองปรง  หนองปลาไหล  ห้วยท่าช้าง  ห้วยโรง  |  |
| อำเภอชะอำ |  เขาใหญ่  ชะอำ  ดอนขุนห้วย  นายาง  บางเก่า  ไร่ใหม่พัฒนา  สามพระยา  หนองศาลา  ห้วยทรายเหนือ  |  |
| อำเภอท่ายาง |  กลัดหลวง  เขากระปุก  ท่าคอย  ท่าไม้รวก  ท่ายาง  ท่าแลง  บ้านในดง  ปึกเตียน  มาบปลาเค้า  ยางหย่อง  วังไคร้  หนองจอก  |  |
| อำเภอบ้านลาด |  ตำหรุ  ถ้ำรงค์  ท่าช้าง  ท่าเสน  บ้านทาน  บ้านลาด  บ้านหาด  โรงเข้  ไร่โคก  ไร่มะขาม  ไร่สะท้อน  ลาดโพธิ์  สมอพลือ  สะพานไกร  หนองกระเจ็ด  หนองกะปุ  ห้วยข้อง  ห้วยลึก  |  |
| อำเภอบ้านแหลม |  ท่าแร้ง  ท่าแร้งออก  บางแก้ว  บางขุนไทร  บางครก  บางตะบูน  บางตะบูนออก  บ้านแหลม  ปากทะเล  แหลมผักเบี้ย  |  |
| อำเภอเมืองเพชรบุรี |  คลองกระแชง  ช่องสะแก  ดอนยาง  ต้นมะพร้าว  ต้นมะม่วง  ท่าราบ  ธงชัย  นาพันสาม  นาวุ้ง  บางจาก  บางจาน  บ้านกุ่ม  บ้านหม้อ  โพพระ  โพไร่หวาน  ไร่ส้ม  วังตะโก  เวียงคอย  สำมะโรง  หนองขนาน  หนองพลับ  หนองโสน  หัวสะพาน  หาดเจ้าสำราญ  |  |
| อำเภอหนองหญ้าปล้อง |  ท่าตะคร้อ  ยางน้ำกลัดเหนือ  ยางน้ำกลัดใต้  หนองหญ้าปล้อง  |  |
| ด ค กองค์กรปกครองส่วนท้องถิ่นระดับล่างในจังหวัดเพชรบุรี |
| --- | --- | --- |
| เทศบาลเมือง |  ชะอำ  เพชรบุรี  |  |
| เทศบาลตำบล |  เขาย้อย  ท่าไม้รวก  ท่ายาง  ท่าแลง  นายาง  บางเก่า  บางตะบูน  บ้านลาด  บ้านแหลม  หนองขนาน  หนองจอก  หัวสะพาน  หาดเจ้าสำราญ  |  |
| องค์การบริหารส่วนตำบล |  กลัดหลวง  แก่งกระจาน  เขากระปุก  เขาย้อย  ช่องสะแก  ดอนยาง  ต้นมะพร้าว  ต้นมะม่วง  ตำหรุ  ถ้ำรงค์  ท่าคอย  ท่าช้าง  ท่าตะคร้อ  ท่าแร้ง  ท่าแร้งออก  ท่าเสน  ธงชัย  นาพันสาม  นาวุ้ง  บางแก้ว  บางขุนไทร  บางครก  บางจาก  บางจาน  บางตะบูน  บ้านกุ่ม  บ้านทาน  บ้านในดง  บ้านหม้อ  บ้านหาด  บ้านแหลม  ปากทะเล  ป่าเด็ง  ปึกเตียน  พุสวรรค์  โพพระ  โพไร่หวาน  มาบปลาเค้า  ยางน้ำกลัดใต้  ยางหย่อง  โรงเข้  ไร่โคก  ไร่มะขาม  ไร่ส้ม  ไร่สะท้อน  ไร่ใหม่พัฒนา  วังไคร้  วังจันทร์  สมอพลือ  สองพี่น้อง  สามพระยา  สำมะโรง  หนองกระเจ็ด  หนองกะปุ  หนองจอก  หนองชุมพล  หนองชุมพลเหนือ  หนองปรง  หนองปลาไหล  หนองพลับ  หนองศาลา  หนองโสน  หนองหญ้าปล้อง  ห้วยทรายเหนือ  ห้วยท่าช้าง  ห้วยแม่เพรียง  ห้วยโรง  ห้วยลึก  แหลมผักเบี้ย  |  |
วิชา

วิชา มาจากภาษาบาลี วิชฺช หมายถึง ความรู้ที่ได้จากการเล่าเรียนหรือฝึกฝน บางครั้งอาจหมายถึง ความรู้ความสามารถของบุคคลหนึ่งที่สามารถถ่ายทอดไปให้ผู้อื่นได้ โดยไม่จำเป็นต้องสอนในห้องเรียน ผู้เรียนจะต้องศึกษาเรียนรู้เพื่อให้เกิดความรู้ความเข้าใจในวิชานั้น ๆ ฝึกฝนให้เกิดความชำนาญ แล้วสามารถนำไปใช้ในชีวิตประจำวันได้ เราจะพบเห็นวิชาได้บ่อยในโรงเรียนหรือสถานศึกษา โดยใช้วิชาเป็นสิ่งที่แบ่งแยกระหว่างเรื่องที่สอน เช่น วิชาภาษาไทย วิชาสังคมศึกษา วิชาคณิตศาสตร์ เป็นต้น
อนึ่ง คำว่า วิทยา, พิทยา มาจากภาษาสันสกฤต วิทฺย, พิทฺย ซึ่งมีรากศัพท์มาจาก วิชฺช เช่นกัน แต่ปัจจุบันได้ใช้ในความหมายว่า ความรู้ความสามารถที่ถูกต้องตรงตามแบบแผน ดังที่เคยมีบุคคลหนึ่งได้ทดลองและพิสูจน์มาแล้ว เหมือนแนวคิดของวิชาวิทยาศาสตร์ เป็นต้น
ในทางพระพุทธศาสนา วิชชา หมายถึง การรู้แจ้งเห็นจริงตามความเป็นจริง รู้ว่าสิ่งใดเป็นทุกข์ เหตุและหนทางแห่งความดับทุกข์ ตรงข้ามกับคำว่า อวิชชา ซึ่งหมายถึงความไม่รู้แจ้ง
ดูเพิ่ม

ความรู้
ความเชื่อ
ค่าใช้จ่าย

ค่าใช้จ่าย  คือ มูลค่าเงินที่ใช้เป็นค่าบริการหรือสินค้าต้องจ่ายเมื่อทำกิจกรรมใดๆ  โดยอาจจ่ายในรูปแบบเงินสดหรือเครดิต
รายงานค่าใช้จ่าย

รายงานค่าใช้จ่าย (Expense Report)
ในทางธุรกิจ (Business) หมายถึง รายงานรายละเอียดการใช้จ่ายที่เกิดขึ้นโดยพนักงาน รวมถึงผู้บริหาร โดยจะสะท้อนให้เห็นถึงค่าใช้จ่ายต่างๆ ทั้งหมด เช่น ค่าขนส่ง, ค่าที่พัก, ค่าอาหาร, ค่าใช้จ่ายสำหรับความบันเทิงของลูกค้า เป็นต้น
ในทางส่วนตัว (Personal) หมายถึง รายงานรายละเอียดการใช้จ่ายที่เกิดขึ้นในชีวิตประจำวัน โดยจะสะท้อนให้เห็นถึงค่าใช้จ่ายต่างๆ ทั้งหมด เช่น ค่าที่พัก, ค่าอาหาร, ค่ายารักษาโรค หรือ ค่าใช้จ่ายสำหรับสิ่งอำนวยความสะดวกในชีวิตประจำวัน เป็นต้น
เครือข่ายกาญจนาภิเษก

| --- | --- |
หน้าแรกของเว็บไซต์เครือข่ายกาญจนาภิเษก
ประเภท: ให้ข้อมูล
ภาษาที่ใช้ได้: ภาษาไทย ภาษาอังกฤษ
เจ้าของ: ศูนย์เทคโนโลยีอิเล็กทรอนิกส์และคอมพิวเตอร์แห่งชาติ
สร้างโดย: คณะกรรมการเทคโนโลยีสารสนเทศแห่งชาติ
ยูอาร์แอล: kanchanapisek.or.th  goldenjubilee.or.th
เชิงพาณิชย์: ไม่
ลงทะเบียน: ไม่จำเป็น
เครือข่ายกาญจนาภิเษก (Golden Jubilee Network) คือ เว็บไซต์ที่เชื่อมโยงข้อมูลความรู้เกี่ยวกับพระบาทสมเด็จพระปรมินทรมหาภูมิพลอดุลยเดช บรมนาถบพิตรอาทิ พระราชกรณียกิจ โครงการอันเนื่องมาจากพระราชดำริ กระแสพระราชดำรัส ตลอดจนข้อมูลที่น่าสนใจเกี่ยวกับประเทศไทย จัดทำขึ้นเนื่องในโอกาสการจัดงานฉลองสิริราชสมบัติ ครบ ๕๐ ปี เปิดให้ใช้งานเมื่อวันที่ 5 ธันวาคม พ.ศ. 2539 เวลา 09.09 น. โดยมีเครือข่ายขององค์กรที่ถวายงานแด่พระบาทสมเด็จพระเจ้าอยู่หัว รัชกาลที่ ๙  ทำหน้าที่สนับสนุนข้อมูลด้านพระราชกรณียกิจ และโครงการอันเนื่องมาจากพระราชดำริ
เครือข่ายกาญจนาภิเษกเป็นเว็บไซต์ที่มีผู้เข้าชมจากประเทศไทยมากเป็นอันดับที่ 2,384 (19 กันยายน 2557) จากการจัดอันดับโดยอะเล็กซา
ภารกิจ

นำเสนอข้อมูลเกี่ยวกับ พระราชประวัติ พระราชกรณียกิจ โครงการอันเนื่องมาจากพระราชดำริ พระราชดำรัส พระราชพิธีกาญจนาภิเษก วัฒนธรรมไทย ข่าวสารเกี่ยวกับประเทศไทย และฐานข้อมูลต่างๆ จากหน่วยงานที่เกี่ยวข้อง
ประวัติ

เนื่องในโอกาสการจัดงานฉลองสิริราชสมบัติ ครบ ๕๐ ปี รัฐบาลไทย โดยคณะกรรมการเทคโนโลยีสารสนเทศแห่งชาติ ได้จัดทำเครือข่ายคอมพิวเตอร์กาญจนาภิเษกขึ้นเพื่อถวายเป็นราชสักการะ ตามมติคณะรัฐมนตรีเมื่อวันที่ 3 กันยายน พ.ศ. 2539 ด้วยเหตุผลว่าแม้จะมีกิจกรรมร่วมเฉลิมฉลองพระราชพิธีกาญจนาภิเษกในประเทศไทยเป็นจำนวนมาก แต่ยังไม่มีกิจกรรมหรือโครงการใดได้ใช้ประโยชน์จากเทคโนโลยีสารสนเทศ (IT) อย่างเต็มที่ ซึ่งในช่วงเวลานั้นเครือข่ายคอมพิวเตอร์และอินเทอร์เน็ตในประเทศไทยมีความรวดเร็วและมีประสิทธิภาพขึ้นมาก ทางคณะกรรมการเทคโนโลยีสารสนเทศแห่งชาติเห็นควรว่า คงจะไม่มีของขวัญใดทัดเทียมกับการบันทึกพระราชกรณียกิจ ผลงานด้านการพัฒนาประเทศไทย และสาระความรู้ต่างๆ ลงในสื่ออินเทอร์เน็ต ซึ่งประชาชนทุกเพศ ทุกวัย สามารถเข้าถึงได้ตลอดเวลา เพื่อน้อมเกล้าฯ ถวายแด่พระบาทสมเด็จพระเจ้าอยู่หัว รัชกาลที่ ๙ เนื่องในโอกาสการจัดงานฉลองสิริราชสมบัติครบ 50 ปีดังกล่าว
หน่วยงานที่เกี่ยวข้อง

ศูนย์เทคโนโลยีอิเล็กทรอนิกส์และคอมพิวเตอร์แห่งชาติ ทำหน้าที่ประสานงานและบริหารโครงการ โดยมีองค์กรที่สนับสนุนข้อมูลด้านพระราชกรณียกิจ และโครงการอันเนื่องมาจากพระราชดำริ ได้แก่
โครงการส่วนพระองค์สวนจิตรลดา
มูลนิธิชัยพัฒนา
สำนักราชเลขาธิการ
สำนักงานคณะกรรมการพิเศษ เพื่อประสานงานโครงการอันเนื่องมาจากพระราชดำริ
สภากาชาดไทย
โครงการสารานุกรมไทยสำหรับเยาวชน โดยพระราชประสงค์ในพระบาทสมเด็จพระเจ้าอยู่หัว
มูลนิธิโครงการหลวง
มูลนิธิรางวัลสมเด็จเจ้าฟ้ามหิดล ในพระบรมราชูปถัมภ์
มูลนิธิอานันทมหิดล
กองงานในพระองค์สมเด็จพระเทพรัตนราชสุดา ฯ สยามบรมราชกุมารี
โครงการพัฒนาตามพระราชดำริสมเด็จพระเทพรัตนราชสุดา ฯ สยามบรมราชกุมารี
โครงการอนุรักษ์พันธุกรรมพืชอันเนื่องมาจากพระราชดำริ
โครงการเทคโนโลยีสารสนเทศ ตามพระราชดำริสมเด็จพระเทพรัตนราชสุดาฯ สยามบรมราชกุมารี
มูลนิธิสายใจไทย ในพระบรมราชูปถัมภ์
กรมชลประทาน
สำนักงานคณะกรรมการวัฒนธรรมแห่งชาติ
แหล่งข้อมูลอื่น

เครือข่ายกาญจนาภิเษก
↑  Site overview: kanchanapisek.or.th เก็บถาวร 2016-03-06 ที่ เวย์แบ็กแมชชีน, Alexa
ดอกไม้ป่า ป.พงษ์สว่าง

| ดอกไม้ป่า ป> พงษ์สว่าง |
| --- | --- |
เกิด: จำเนียร มูลเกษร 16 พฤษภาคม พ.ศ. 2511 จังหวัดร้อยเอ็ด
เสียชีวิต: 7 ตุลาคม พ.ศ. 2563 (52 ปี) จังหวัดกาฬสินธุ์
ชื่ออื่น: ซ้ายตกขอบ
รุ่น: มินิฟลายเวต   ไลต์ฟลายเวต   ฟลายเวต   ซูเปอร์ฟลายเวต   แบนตัมเวต
รูปแบบ: มวยไทย   (มวยเตะ)
ทีม: ค่าย ป.พงษ์สว่าง

สถิติมวยสากล
คะแนนรวม: 2
ชนะ: 1
แพ้: 1
 
ข้อมูลอื่น
ญาติที่มีชื่อเสียง: ตุ๊กตาทอง ป.พงษ์สว่าง (น้องชาย)   เด็ดดวง ป.พงษ์สว่าง (พี่ชาย)
สถิติมวยสากล จากบ็อกเรค
จำเนียร มูลเกษร (16 พฤษภาคม 2511 – 7 ตุลาคม 2563) เป็นที่รู้จักในนาม ดอกไม้ป่า ป.พงษ์สว่าง เป็นนักมวยไทยชาวไทย เขาเป็นแชมป์มวยไทยของเวทีลุมพินีถึง 2 รุ่นซึ่งโด่งดังในช่วงทศวรรษ 1980 และ 1990 เขาได้รับฉายาว่า "ซ้ายตกขอบ" และเป็นที่รู้จักโดยเฉพาะจากการเตะซ้ายอันทรงพลังของเขา
ประวัติและอาชีพ

จำเนียร มูลเกษร เกิดเมื่อปี พ.ศ. 2511 ที่อำเภอเสลภูมิ จังหวัดร้อยเอ็ด โดยเริ่มฝึกมวยไทยตั้งแต่อายุ 9 ขวบ เขาชกให้กับค่ายเกียรติบรรหารภายใต้ชื่อ เด็ดดวงน้อย เกียรติบรรหาร จนกระทั่งอายุ 12 ปี ก่อนที่จะเข้ามาอยู่กับค่าย ป.พงษ์สว่าง ในกรุงเทพฯ ร่วมกับพี่น้องของเขาอย่าง ตุ๊กตาทอง และเด็ดดวง
ดอกไม้ป่าขึ้นชกเวทีใหญ่ในกรุงเทพครั้งแรกเมื่ออายุ 16 ปี เขาได้กลายเป็นแชมป์ที่โดดเด่นอย่างรวดเร็วซึ่งเป็นที่รู้จักจากแข้งซ้ายอันทรงพลังภายใต้สังกัดศึกวันทรงชัย เขาคว้าแชมป์รุ่น 112 ปอนด์ และ 115 ปอนด์ ของเวทีลุมพินีในปี พ.ศ. 2530 และ พ.ศ. 2531 โดยเอาชนะแชมป์อย่างเบิกฤกษ์ ปิ่นสินชัย, วิษณุพร ศักดิ์สมุทร และวังจั่นน้อย ส.พลังชัย
ในช่วงรุ่งเรือง เขาได้เงินค่าตัวมากกว่า 120,000 บาท คู่ต่อสู้ที่โดดเด่นที่สุดที่เขาเอาชนะได้ได้แก่พฤหัสเล็ก ศิษย์ชุนทอง, บุญหลาย ส.ธนิกุล, โอเล่ห์ เกียรติวันเวย์, คฤหาสน์ ส.สุภาวรรณ, หนึ่งอุบล ศิษย์เลิศชัย, ยอดขุนพล ศิษย์ไตรภูมิ, แสนไกร ศิษย์ครูอ๊อด และแก่นศักดิ์ ส.เพลินจิต
หลังจากเลิกชกมวย ดอกไม้ป่าใช้เวลาหลายปีในการเป็นเทรนเนอร์ในมาเก๊า ก่อนจะกลับมาใช้ชีวิตในจังหวัดบ้านเกิด วันที่ 6 ตุลาคม พ.ศ. 2563 ดอกไม้ป่าถูกนำส่งโรงพยาบาลด้วยอาการติดเชื้อในกระแสเลือดจากแผลถูกตะขาบกัด อาการของเขาเข้าขั้นโคม่าและเสียชีวิตเมื่อวันที่ 7 ตุลาคม พ.ศ. 2565 ที่โรงพยาบาลจังหวัดกาฬสินธุ์
แชมป์

สนามมวยเวทีลุมพินี
แชมป์รุ่นฟลายเวท (112 ปอนด์) สนามมวยเวทีลุมพินี ปี 2530 (ป้องกันแชมป์ 1 ครั้ง)
แชมป์รุ่นซูเปอร์ฟลายเวท (115 ปอนด์) สนามมวยเวทีลุมพินี ปี 2531
องค์การรับส่งสินค้าและพัสดุภัณฑ์

| ภาพรวมหน่วยงาน |
| --- | --- |
ก่อตั้ง: 1 กุมภาพันธ์ พ.ศ. 2496
ยุบเลิก: 1 กุมภาพันธ์ พ.ศ. 2549 (53 ปี)
เขตอำนาจ: ทั่วราชอาณาจักร
สำนักงานใหญ่: ถนนรางน้ำ แขวงถนนพญาไท เขตราชเทวี กรุงเทพมหานคร
ต้นสังกัดหน่วยงาน: รัฐมนตรีว่าการกระทรวงคมนาคม
องค์การรับส่งสินค้าและพัสดุภัณฑ์ หรือ ร.ส.พ. เป็นหน่วยงานรัฐวิสาหกิจในอดีตของไทย ภายใต้การกำกับดูแลของกระทรวงคมนาคม มีหน้าที่ดำเนินกิจการขนส่งสินค้า ให้บริการแก่หน่วยงานราชการ และรับส่งสินค้าและพัสดุภัณฑ์ที่มีขนาดใหญ่ทั่วประเทศแก่ประชาชนทั่วไปโดยเฉพาะที่ส่งทางไปรษณีย์ไม่ได้